На основу члана 39. став (2) тачка 20) Закона о локалној самоуправи („Службени гласник Републике Српске“, бр. 97/16, 36/19 и 61/21), члана 39. став (2) тачка 23) Статута Града Бијељина („Службени гласник Града Бијељина“, бр. 9/17) и члана 18. став 1. Одлуке о признањима у Граду Бијељина („Службени гласник Града Бијељина“, бр. 15/13), Скупштина Града Бијељина на својој 29. сједници одржаној дана 5. септембра 2024. године, донијела је

**З А К Љ У Ч А К**

**О ДОДЈЕЛИ ГРАДСКИХ ПРИЗНАЊА**

I

ДОДЈЕЉУЈУ СЕ градска признања како слиједи:

МЕДАЉА „КНЕЗ ИВО ОД СЕМБЕРИЈЕ“

**а/ Златна медаља „Кнез Иво од Семберије“**

1) **А.Д. „Орао“ Бијељина**

За осамдесет година успјешног рада у области производње и ремонта у ваздухопловству и доприносу развоја индустрије на подручју града Бијељина.

2) **ПД Семберија а.д. Бијељина**

За велики допринос и постигнуте резултате у области пољопривреде.

3) **Минерва д.о.о. (Хотел Дрина) Бијељина**

За успјешан рад у привредној дјелатности и афирмацији позитивних вриједности у локалној заједници.

4) **3. пјешадијски батаљон/5 пбр ОС БиХ у Касарни „Војвода Степа Степановић“ у Бијељини**

За дјела хуманизма и несебично пожртвовање у спасавању људи и добара, борбе за слободу и очување традиције.

5) **Драгољуб Мирковић из Бијељине**

За истакнути хуманитарни рад у донацији, дизајнирању и грађењу бројних спомен обиљежја који свједоче о страдању српског народа и подсјећају на значајне датуме и имена наше историје.

6) **Горан Сарић из Бијељине**

За испољену личну храброст и бoрцу за слободу српског народа, те несебично пожртвовање у спасавању људи у протеклом Одбрамбено – отаџбинском рату.

7) **Александар Савић из Бијељине**

За изузетан допринос друштвеном и хуманитарном раду, преданом раду на мјесту секретара Градске организације Црвеног крста Бијељине и реализацији низа пројеката који су допринели солидарности, хуманости и човјекољубљу у нашој заједници.

8) **Потсхумно Слободан Павловић из Попова**

За постигнуте резултате и успјехе у области привреде који су утицали на цјелокупни развој Града Бијељине, бројна дјела хуманизма и личном доприносу на промоцији Града Бијељина.

9) **Потсхумно Аид Ханушић из Бијељине**

За несебично залагање и остварене резултате на унапређењу правосудних институција, радећи као судија, предсједник Основног суда у Бијељини и судија Врховног суда Републике Српске реализовао је многобројне пројекте са циљем јачања владавине права, унапређења људских права, јачања интегритета правосуђа и друго.

10) **Потсхумно Благиша Николић из Бијељине**

За постигнута дјела из области културе, умјетности, спорта, педагогије и хуманитарних дјелатности.

**б/ Сребрна медаља „Кнез Иво од Семберије“**

1. **Хуманитарна организација „Сви за Космет“**

За немјерљив допринос и предан рад на помоћи становништву и организовању хуманитарних акција.

1. **Жељко Стевановић из Бијељине**

За изузетан допринос у дугогодишњем хуманитарном раду, активностима у поплавама, пандемији изазваном корона вируса и помоћи бившим борцима ВРС и дјеци ометеној у развоју.

3) **Пантелија Јовановић из Међаша**

За остварене резултате и успјешан рад у пољопривредној производњи, нарочито у производњи житарица, индустријског биља, товних јунади и музних крава.

4) **Наџија Хајдуковић из Јање**

За несебичност и пожртвованост у дугогодишњем хуманитарном раду, те преданом раду на помоћи локалном становништву и организовању бројних хуманитарних акција.

МЕДАЉА „ФИЛИП ВИШЊИЋ“

**а/ Златна медаља „Филип Вишњић“**

1) **Српско културно умјетничко друштво - СКУД Бијељина**

За допринос у очувању и презентацији културног насљеђа кроз игру, пјесму, музику и обичаје.

2) **ЈУ Градско позориште „Семберија“ Бијељина**

За посебан значај за Град у области умјестничког рада и ставралаштва, те културе уопште.

3) **Душан Секулић из Бијељине**

За изузетна остварења, постигнуте резултате и допринос у области музике, свјетски виртуоз на хармоници.

4) **Удружење гуслара и епских пјесама „Миленко Ђукић – Чико“ из Бијељине**

За посвећеност у култури и доприносу на очувању традиције и духовности српског народа.

**б/ Сребрна медаља „Филип Вишњић“**

1) **Панто Пантић из Бијељине**

За успјешан дугогодишњи рад у области ликовног и културног стваралаштва.

2) **Сенад Петоњић сп „Дрвозан“ из Бијељине**

За успјешан дугогодишњи рад у очувању традиције старог умјетничког заната производње дрвених производа.

в/ **Бронзана медаља „Филип Вишњић“**

1. **Млађо Станишић из Бијељине**

За успјешани рад у области књижевног и пјесничког стваралаштва, аутор седам књига.

1. **Драган Мркајић из Бијељине**

За успјешани рад у области књижевног стваралаштва, аутор седам књига.

1. **Вања Кртолина из Бијељине**

За допринос у развоју у области умјетничког рада и ставаралаштва, те хуманог рада у Горској служби спасавања.

ЗНАЧКА ГРАДА БИЈЕЉИНА

**а/ Златна значка Града Бијељина**

1) **Одбојкашки клуб „Радник“ из Бијељине**

За остварене резулзазе у области одбојке, успјехе у спортским такмичења и освојену титулу куп Босне и Херцеговине и пехар купа Републике Српске.

2) **Душан Велетић из Бијељине**

За личан успјешан рад и постигнутe врхунске резултатe у боксу, те освојено друго мјесто и медаљу у најтежој категорији на Европском првенству у боксу.

3) **Фудбалски клуб „Радник“ из Бијељине**

За остварене резултате у области фудбала, успјехе у спортским такмичењима и освојено фудбалско првенство Републике Српске и пласирање у премијер лигу Босне и Херцеговине.

4) **Клуб малог фудбала „Радник МД Шоп“ из Бијељине**

За остварене резултате у области малог фудбала, успјехе у спортским такмичењима и освојену титулу куп Републике Српске.

5) **Женски фудбалски клуб „Радник – Бумеранг“ из Бијељине**

За остварене резултате у области женског фудбала, успјехе у спортским такмичењима и освојену титулу куп Републике Српске за жене.

6) **Женски рукометни клуб „Радник“ из Бијељине**

За остварене резултате у области рукомета, успјехе у спортским такмичењима и освојену титулу првака Републике Српске.

7) **Осман Палић из Јање**

За велики допринос у развоју фудбала и афирмацији позитивних вриједности у спорту кроз вишедеценијски рад прво као фудбалер у ФК „Подриње“ Јања и ФК „Радник“ Бијељина, а затим као тренер пионира, кадета и јуниора у ФК „Подриње“ Јања.

8) **Владимир Милићевић из Бијељине**

За велики допринос развоја одбојке у одбојкашком клубу „Радник“, прво као играч а затим као тренер.

9) **Александар Васић из Бијељине**

За изузетане резултате освојене са ФК „Радник“ Бијељина, освојене титуле првака Републике Српске, те пласман у Премијер лигу Босне и Херцеговине.

10) **Постхумно Богдан Тодоровић из Бијељине**

За велики допринос развоја фудбала, несвакидашњи играч, тренер и спортски радник.

**б/ Сребрна значка Града Бијељина**

1. **Недељка Марјановић из Бијељине**

За укупан рад и остварена дјела у постизању циљева Завичајног удружења Тузлака те несебичном залагању на развоју и унапређењу културног живота и очувању традиције и културно-историјског насљеђа српског народа.

2) **Миодраг Вујановић из Бијељине**

За укупан рад и остварена дјела у постизању циљева Завичајног удружења Тузлака те несебичном залагању на развоју и унапређењу културног живота и очувању традиције и културно-историјског насљеђа српског народа.

II

Овај Закључак ступа на снагу даном доношења, а објавиће се у „Службеном гласнику Града Бијељина“

СКУПШТИНА ГРАДА БИЈЕЉИНА

Број: 01-022-46/24 П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, 5. септембар 2024. године

Александар Ђурђевић, с.р.